钦定古今图书集成/历象汇编/庶征典/第011卷 > 旧唐书 > 《五行志序》
## 钦定古今图书集成/历象汇编/庶征典/第011卷 > 旧唐书 > 《五行志序》

昔得禹《河图》《洛书》十五字，治水有功，因而宝之。殷太
师箕子入周，武王访其事，乃陈《洪范》九畴之法，其一
曰五行。汉兴，董仲舒、刘向治《春秋》，论灾异，乃引九畴
之说，附于二百四十二年行事，一推咎征，天人之变。
班固叙汉史，采其说《五行志》。绵代史官，因而缵之。今
略举大端，以明变怪之本。